kardosdrur/scandi-wiki huggingface dataset:
Otto Liman von Sanders

Generalløjtnant Otto Liman von Sanders (født 17. februar 1855, død 22. august 1929) var en prøjsisk og tysk general, der fungerede som rådgiver og hærfører for det Osmanniske rige under 1. verdenskrig.

Han kendes især for sin deltagelse i Slaget ved Gallipoli, hvor de britiske og franske allierede efter det mislykkede flådeangreb på Dardanellerne den 18. marts 1915 besluttede at åbne den strategisk vigtige vandvej ved en landkampagne. Mens ekspeditionen blev organiseret, opstillede Otto Liman von Sanders, ansvarlig for de tyrkiske forsvarsværker i dette område, dygtigt den 5. armé på 60.000 mand omkring indsejlingerne til Dardanellerne.

Referencer

Eksterne henvisninger 

Tysklands militære personel i 1. verdenskrig
Generaler fra Tyskland
Kame-Sennin

Muten Roshi Kame-Sennin (武天老師亀仙人) eller Skildpaddernes Herre er en fiktiv figur, der optræder i Dragon Ball-serien. Han er kendt som en gammel gris og en kampsportsmester. Det var ham der opfandt "Kamehameha", der betyder Skilpaddestødet. Han trænede Kuririn, Son Gokū og Yamchu da de var unge.
Desuden trænede han også Son-Gohan som var manden der tog Son-Goku til sig efter at han var blevet sendt væk i en kapsel fra saiyan planeten Vejita. Da Son-Goku så fik sin første søn kaldte han også ham Son-Gohan.

Figurer fra Dragon Ball Z
Citroën C-Airdream

Citroën C-Airdream er en konceptbil fra Citroën, som blev præsenteret på den store biludstilling i Geneve i 2003. Den er designet som en luksuriøs og kraftfuld coupé. Ved udformningen af bilen har man lagt stor vægt på aerodynamik.

Teknisk beskrivelse 

Bilens linjer løber hen mod bagenden af og giver den særlige udformning. Forrudeen skråner bagud, så linjerne fra ruden glider ubrudt over i tagkonstruktionen, der er i glas. Overgangen fra tag til bagrude understreger, at der er tale om en coupé. 

Den er udstyret med en treliters V6-motor, der yder 150 kW (210 Hk), samt automatgear med sekventielt gearskifte. Affjedringen styres elektronisk, hvor skiftet mellem komfort og sport afhængig af førerens kørestil og vejens beskaffenhed.

Andre konceptbiler fra Citroën 

 Citroën C-Metisse
 Citroën C-Crosser
 Citroën C-Sportlounge
 Citroën C-Buggy

Eksterne henvisninger 

 Citroens officielle hjemmeside om C-airdream 

C-Airdream
Biler fra 2000'erne
Fremtidige biler
Konceptbiler
Biler introduceret i 2003
Daniel Komen

Daniel Kipngetich Komen (født 17. maj 1976) er en løber fra Kenya.

Han er verdensrekordholder på både 2 miles, og 3000 meteren.

Personlige rekorder 
Daniel Komen's personlige rekorder, og deres placering på alle tiders verdensrangsliste (14.02.2007):

Mellemdistanceløbere fra Kenya
Frihedens Butikscenter

Frihedens Butikscenter ligger i det sydlige Hvidovre og er et relativt stort butikscenter med mange forskellige butikker. Butikscentret har et salgsareal på 12.500 kvadratmeter. 

Det blev opført i 1970'erne og husede bl.a. den allerførste ISO.
Omkring 2000 blev centret moderniseret og kraftigt udvidet. Det betyder, at centret i dag indeholder de to store detailkæder Lidl og Føtex og mange mindre butikker.

I Frihedens Butikscenter kan man få stort set alt i de to supermarkeder og i de mange specialforretninger. Der er både tøj, legetøj, kæledyr, banker, posthus, elektronik, beværtninger og såmænd også det lokale bibliotek: Frihedens Bibliotek

Eksterne henvisninger 
Frihedens butikscenters hjemmeside 

Butikscenter
Indkøbscentre i København og omegn
Pigment

Pigment (lat. pigmentum, "farve") er stoffer, der ændrer farven af det lys, der reflekteres fra det, som følge af selektiv farveabsorption. Ordet farvestof benyttes ofte om både de opløselige og de uopløselige farvestoffer - pigmenter.

Biologiske pigmenter 
Farvestoffer forekommer i cellerne i forskellige væv hos dyr og planter.
Hertil hører antocyaniner, grønkorn, hæmoglobin, flavonoider, karotener og melaniner. 
Pigment betinger hud-, øjen- og hårfarve; afrikaneres hud indeholder således mere melanin end europæeres. 
Solbrændthed skyldes bl.a. øget melanindannelse i huden. Nogle biologiske pigmenter benyttes også som farvepigmenter.

Farvepigment 
Pulvere af uorganiske eller organiske stoffer, der er helt eller delvis uopløselige i vandige eller olieholdige bindemidler, anvendes i maling og som fyldstoffer i plast og kautsjuk.

Eksterne henvisninger 

Farver
Farvestoffer
Vanessa Blue

Vanessa Blue (født Tanya Faulkner  27. maj 1974) er en amerikansk pornostjerne og instruktør.

Karriere i pornoindustrien 
Blue er medvært på et show på Playboy.com med titlen Lex in the City sammen med sin tidligere forlovede, pornostjernen Lexington Steele. Hun instruerer også under pseudonymet "Domina X". Hendes tidligere elsker var kollegaen Kitten Scott.

Som skuespillerinde har hun medvirket i flere film med Lexington Steele.

Blue er den foreløbigt eneste afro-amerikanske kvinde som har haft kontrakt både som pornomodel og instruktør med både Playboy TV og Hustler video på samme tid. Hun er også den første afro-amerikanske kvinde som har vundet en AVN award (i januar 2005 for "Best Ethnic Series" for sin første tre film) som instruktør. 

Hun har medvirket i flere mainstream film og magasiner, deriblandt Rolling Stone for sit interview med rapperen 50 Cent. 

Vanessa Blue kan ses i baggrunden i The Game's musikvideo til "Wouldn't Get Far".

Fodnoter

Eksterne henvisninger 
 

Pornoskuespillere fra USA
Pornomodeller fra USA
Personer fra Long Beach (Californien)
Erica Campbell

Erica Rose Campbell (født 12. maj 1981 i Deerfield, New Hampshire) er en amerikansk nøgenmodel. Hun er specielt populær i Storbritannien, hvor hun ofte medvirker i Men's World og andre blade. Hun har ikke fået kirurgiske indgreb af nogen art. Campbell var Playboy Special Editions Model of the Year for 2005. Hun var også Mystique Magazine Model Safari vinder i 2003 og kunne på Internettet ses i Danni's HotBox og FreeOnes gallerier.

Erica blev Playboy.com's Cyber Girl of the Week i den første uge af juni 2006 og Cyber Girl of the Month for oktober 2006.

Pornoskuespillere fra USA
Pornomodeller fra USA
Gibraltarstrædet

Gibraltarstrædet (arabisk: مضيق جبل طارق, spansk: Estrecho de Gibraltar) er et smalt farvand, der forbinder Middelhavet med det nordlige Atlanterhav og deler Spanien/Gibraltar fra Marokko. Strædet er 13 km bredt hvor det er smallest. Strædets dybde varierer fra 300 til 900 m.

Henvisninger 

Marokkos geografi
Spaniens geografi
Stræder (farvand)
Strædet
Violator

Violator er titlen på Depeche Modes 7. studiealbum fra 1990.

Spor 
 "World In My Eyes"
 "Sweetest Perfection"
 "Personal Jesus"
 "Halo"
 "Waiting For The Night"
 "Enjoy The Silence"
 "Policy Of Truth"
 "Blue Dress"
 "Clean"

Rockalbum fra Storbritannien
Album fra 1990
Depeche Mode-album
Qusay Hussein

Qusay Hussein (født 17. maj 1966, død 22. juli 2003) var Saddam Husseins anden søn. Han var leder af den irakiske efterretningstjeneste, også kendt som "det hemmelige politi".

Qusay Hussein flygtede efter USA invaderede Irak, og der blev fastsat en dusør på 15 millioner dollars for relevante informationer, der kunne lede amerikanske koalitionsstyrker til ham.

Noter

Eksterne henvisninger 

Hussein-familien
Personer fra Bagdad
Ryan Dunn

Ryan Dunn (født 11. juni 1977 i Medina, Ohio, død 20. juni 2011) var en amerikansk reality-tv-personlighed og medvirkede i en række shows på MTV.

Han var også et af medlemmerne i CKY Crew. Ryan spillede også hovedrollen i Bam Margeras film Haggard, som var baseret på et dårligt forhold Ryan havde været i.

Dunn omkom i en trafikulykke 20. juni 2011. Nyhedsmedier rapporterer, at Dunn havde lagt et billede af sig selv i tydelig beruset tilstand på Twitter få timer før ulykken. Da ulykken indtraf kørte bilen mellem 215-230 km/t i en 90 km/t zone. Ligene var så forbrændt, at man måtte identificere Dunn vha. hans skæg og tatoveringer.

Filmografi 
 Jackass sæson 1-4
 Jackass: The Movie
 Jackass the Movie 2
 Jackass The Movie 2.5
 "Jackass The Movie 3D"
 Viva la Bam
 Homewrecker
 Ridiculousness (tv-serie)

Referencer

Eksterne henvisninger 

 

Komikere fra USA
Personer fra Ohio
Omkomne ved trafikulykker i USA
Little Richard

Richard Wayne Penniman, bedre kendt som Little Richard, (født 5. december 1932 i Macon, Georgia, USA, død 9. maj 2020) var en amerikansk sanger, sangskriver og pianist, og pioner inden for musikgenren rock and roll. 

Little Richard var en af tolv søskende og har udtalt, at han kom fra en familie hvor forældrene ikke kunne lide rhythm and blues-musik. Hans familie var syvendedagsadventister, og han stiftede tidligt bekendtskab med gospelmusik. Little Richards tidligste indspilninger fra 1950'erne var en blanding af blues og rhythm and blues med en stærk påvirkning af gospel.

Han fik sit gennembrud med sangen "Tutti Frutti" i 1955, der blev efterfulgt af en række internationale hits som "Long Tall Sally", "Rip It Up", "Lucille", "Jenny Jenny", "Keep A Knockin", "Good Golly Miss Molly", "Ooh! My Soul" og flere andre.

Med sin unikke sangstil og voldsomme energi fik Little Richard stor betydning for rock'n'roll-musikken. Hans sange blev fremført og indspillet af Elvis Presley, The Beatles, The Rolling Stones, The Kinks, Carl Perkins, Jerry Lee Lewis, Eddie Cochran, Buddy Holly, The Everly Brothers, Bill Haley, Sam Cooke, James Brown, Otis Redding, Don Covay, Joe Tex, Larry Williams, Creedence Clearwater Revival, Mitch Ryder, Hollies, The Swinging Blue Jeans, Chambers Brothers, Jimi Hendrix, Isley Brothers, MC5, Queen og mange flere.

Little Richard trak sig tilbage fra musikbranchen i 1957 af religiøse årsager, men har senere gjort comeback flere gange. Han har også lavet en række gospelindspilninger. Hans oprindelige hits er blevet genindspillet flere gange for forskellige pladeselskaber, men hans oprindelige indspilninger for Specialty i perioden 1955-1957 anses alligevel som uovertrufne. Han har fået en stjerne på Hollywood Walk of Fame.

Diskografi (album) 
 1956 Cast a Long Shadow 
 1957 Little Richard, Vol. 1
 1957 Little Richard, Vol. 2
 1957 Little Richard, Vol. 3
 1957 Here's Little Richard
 1959 The Fabulous Little Richard
 1960 Clap Your Hands
 1960 Pray Along with Little Richard, Vol. 1
 1960 Pray Along with Little Richard, Vol. 2
 1962 King of the Gospel Singers
 1963 Sings Spirituals
 1964 Sings the Gospel
 1965 Little Richard Is Back
 1965 The Wild and Frantic Little Richard
 1967 The Explosive Little Richard 1967 Rock N Roll Forever 1969 Good Golly Miss Molly 1969 Little Richard  1969 Right Now 1970 Rock Hard Rock Heavy 1970 Little Richard 1970 Well Alright! 1971 Mr. Big 1971 The Rill Thing 
 1971 The Second Coming 1972 Dollars 1972 The Original 1972 You Cant Keep a Good Man Down
 1973 Rip It Up
 1974 Talkin' 'Bout Soul 
 1974 Recorded Live
 1975 Keep a Knockin'''
 1976 Sings 1976 Little Richard Live 1977 Now 1986 Lifetime Friend
 1988 Lucille 1992 Shake It All About 1996 Shag on Down by the Union Hall''

Referencer

Eksterne henvisninger 

 Officiel hjemmeside

Personer fra Georgia
Rockmusikere fra USA
Sangere fra USA
Pianister fra USA
Richard, Little
Personer døde af kræft
Citroën C-Metisse

C-Metisse er Citroëns konceptbil i den nye klasse for 4-dørs coupéer. C-Metisses døre er dog ikke af den almindelige type men åbnes opad ligesom det kendes fra Lamborghini, dvs. at når alle fire døre står åbne får bilen et meget unikt "sakseudseende". Ligesom C-Airdream er der lagt stor vægt på et markant design og ekstremt god aerodynamik.

Teknisk beskrivelse 
Konceptbilen er udstyret med hybrid-teknologi, og den har derfor en kraftig dieselmotor foran, og to el-motorer indbygget i baghjulene.

Andre konceptbiler fra Citroën 
 Citroën C-Airdream
 Citroën C-Crosser
 Citroën C-Sportlounge
 Citroën C-Buggy

Eksterne henvisninger 

  C-Metisse  
 Citroen CONCEPTCARS 

C-Metisse
Biler fra 2000'erne
Fremtidige biler
Konceptbiler
Biler introduceret i 2006
Millwall F.C.

Millwall Football Club er en engelsk fodboldklub fra det sydøstlige London, som spiller i landets næstbedste række, Championship. Klubben spiller sine hjemmekampe på The Den, hvor at de har spillet siden 1993.

Historie 
Klubben blev dannet i 1885 under navnet Millwall Rovers af en grupper arbejdere på en konservesfabrik på Isle of Dogs i Østlondon. Klubben ændrede i 1899 navn til Millwall Athletic, efter at de havde flyttet til et stadium kaldet The Athletic Grounds. Klubben spillede i perioden i Southern League, som de vandt to gange.

Millwall droppede snart Athletic fra deres navn, og fik dermed deres moderne navn. Klubben blev i 1920 medlemmer af English Football League. Klubben rykkede i 1928 op i Second Division. Klubben var over de næste år liggende mellem Second og Third division, før at de i slutningen af 1930erne havde samlet et stærkt hold, som var konkurrencedygtige om oprykning til First Division. Denne ambition gik dog i vasken som resultat af at anden verdenskrig aflyste fodbold.

Millwall rykkede i 1948 ned til Third Division, og var over de næste år et fast hold i den tredjebedste række. Det var frem til 1958, hvor at Millwall rykkede ned i den nyoprettet Fourth Division. Det lykkedes dog at vende klubbens resultater i løbet af 1960erne, og klubben var tilbage i Second Division i 1968. Klubben var over de næste år flere gange tæt på at rykke op i First Division, men det lykkedes dog aldrig, og de rykkede ned igen i 1978.

Klubben stærkeste periode var i 1980erne, og i 1987-88 sæsonen lykkedes det for første gang klubben at rykke op i den bedste række. Det blev dog kun til 2 sæsoner den bedste række før nedrykning i 1990. Perioden efter nedrykning var dog ikke nem, da klubben døjede med financielle problemer, som resulterede i nedrykning igen i 1996.

Klubben har siden været en klub der har varieret mellem at spille i den anden- og tredjebedste rækker, dog har den over den seneste periode skabt stabilitet i Championship.

Fans og hooliganisme 
Millwall er som klub især kendt for sine forbindelse til hooliganisme, især i løbet af 1960-80'erne, hvor at fangrupperingen Millwall Bushwackers var særlig aktiv. Som resultat er klubben blevet forbundet med hooliganisme i England, nok mere end nogen anden klub, og stadig i dag, så fortsætter det negative billede af klubben og sine fans. Dette er også baggrunden for Millwall fansenes kendte slagsang: "No one likes us, we don't care".

Klubbens fans tiltrak yderlige kontrovers i 2020, da fansene buhede spillerene, da de knælede før en kamp, som del af kampagnen imod racisme, og til støtte for Black Lives Matter.

Nuværende spillertrup

Udlejet

Referencer

Eksterne henvisninger 

Fodboldklubber i England
Etableret i 1885
Fodboldklubber i London
Southwark
ISO (flertydig)

ISO henviser til flere artikler:
 International Organization for Standardization – en international standardiseringsorganisation
 ISO (supermarkedskæde) – Var en dansk supermarkedskæde
 ISO-fil – et billede af enten en cd- eller dvd-skive
 ISO (filmfølsomhed) – (ISO 12232) måleenhed for lysfølsomhed (hastighed) for fotografiske film og digitale billedchips
 Iso Rivolta − en tidligere italiensk køretøjsfabrikant
Miranda NG

Miranda NG er en open-source, flerprotokols, instant messenger klient, udviklet til Windows-platformen. Miranda NG er udviklet med henblik på hastighed og formindsket forbrug. Derfor er det udelukkende de absolut mest nødvendig funktioner, denne klient understøtter.

Understøttede protokoller 
 AIM (AOL Instant Messenger)
 Gadu-Gadu
 IAX (Inter-Asterisk Exchange)
 ICQ
 IRC (Internet Relay Chat)
 Jabber
 MSN Messenger
 Netsend
 Tlen
 Yahoo Messenger

Udviklingsholdet 
 Kubilay Kocak (Projekt Manager, Systemadministrator)
 Tim Hunter (Bidragsmanager)
 Robert Rainwater (Udviklingsmanager)
 Gennady Feldman (Udvikler)
 George Hazan (Udvikler)
 Boris Krasnovskiy (Udvikler)
 Joe Kucera (Udvikler)
 Aaron Landwehr (Udvikler)
 Artem Shpynov (Udvikler)
 Tjado Maecke (Webmaster)
 Lyon Lim (Webmaster)

Eksterne henvisninger 

 Official website
 Official Wiki
 Official source repository
 Officiel Miranda IM hjemmeside 
 Miranda IM SourceForge projektside

Fri messengersoftware
Frie IRC-klienter
Internet-software til Windows
Zeami Motokiyo

Zeami Motokiyo (世阿弥 元清; c.1363–c.1443), også kaldet Kanze Motokiyo (観世 元清), var en japansk æstetiker, skuespiller og forfatter.

Skuespil 
Zeami var uddannet af sin far, Kan'ami, der også var skuespiller. Far-søn duoen etablerede Noh-teatret. Da Kan'ami's trup optrådte for Ashikaga Yoshimitsu, Shogun af Japan, udtrykte han ønske om at Zeami fik en hofuddannelse i kunst. Shogunen tog drengen som sin elsker, i shudo-traditionen i 1374.

Efter Zeami efterfulgte sin far fortsatte han med at optræde med og forfine faderens stil indtil hvad der i dag er Noh – en blanding af pantomime og akrobatik.

Skrivning 
Lærde tilskriver næsten 50 skuespil til Zeami. I blandt dem er arbejderne Izutsu, Hagoromo (The Feather Mantle), Koi no omoni (The Load of Love) og Takasago.

Ekstra læsning 
 On the Art of the No Drama: The Major Treatises of Zeami , 1984, M. Yamazaki (ed.), J. T. Rimer (tr.)
 The Hose Of Kanze, Noboku Albery, 1985, Simon And Schuster, New York,  (novel)
 The Flowering Spirit: Classic Teachings on the Art of Nō, Zeami, William Scott Wilson (tr.), Kodansha International, Tokyo, Japan, 2006,  (Fūshi kaden translated)

Referencer 

Kunstnere fra Japan
Ignacy Łukasiewicz

Jan Józef Ignacy Łukasiewicz (født 8. marts eller 23. marts 1822 i Zaduszniki, Kejserriget Østrig (nu Polen), død 7. januar 1882 i Chorkówka, Kejserriget Østrig (nu Polen) var en polsk farmaceut og opfinder af den første metode til at destillere petroleum fra olie. Han var grundlæggeren af den polske olieindustri og en af pionererne inden for olieindustri i verden. Blandt hans opdagelser var raffinering af petroleum fra råolie (1852), petroleumslampe (1853), grundlæggelsen af den første oliebrønd (1854) og bygningen af det første olieraffinaderi (1856). 

Łukasiewicz blev en rig mand og en af de mest prominente filantroper i Galicien.

Eksterne henvisninger 

Personer fra Polen
Olieudvinding
Petrokemi
Sundby Boldklub

Sundby Boldklub (eller SB) er dansk fodboldklub beliggende på Amager, København, som afvikler træningen og deres hjemmebanekampe på Kløvermarkens Idrætsanlæg. Klubben er tilknyttet Københavns Boldspil-Union (KBU) og derigennem Dansk Boldspil-Union (DBU) og Danmarks Idræts-Forbund (DIF). Herreafdelingens førstehold spiller i 2011-sæsonen i Københavnsserien, mens kvindeafdelingens førstehold spiller i Kvinde 1. division. Klubben angiver deres officielle stiftelsesdato til den 30. juni 1922, men har gennemgået en lang række navneskift samt fusioner i løbet af dens historie.

Sundby Boldklubs nye 400 m² store klubhus ligger i det sydøstlige hjørne af Kløvermarkens Idrætsanlæg, ud mod Raffinaderivej 1-3, og blev indviet i januar 2000. Sundby Boldklubs klubhus og dets nærliggende fodboldanlæg, bestående af 1 grusbane og 3 nyrenoverede græsbaner på Kløvermarken, er en erstatning for en tvangsflytning fra det forhenværende hjem på det nu nedlagte Amagerbro Idrætsanlæg, der skulle give plads til IT-Universitetet og DR Byen på Amager Fælledvej. Sammen med etableringen af en kunstgræsbane, som kan benyttes af samtlige klubber på Kløvermarken, blev de samlede anlægsomkostninger på 10,6 mio. kr finansieret af Københavns Kommune. En tilbygning (af arkitekten Peter Voergaard) af mellembygning som opholdsrum blev taget i brug i februar 2003.

Kvindeligatruppen 2022/23

Aktuel trup

Ekstern henvisning 
Sundby Boldklubs officielle hjemmeside

Noter 

Sport på Amager
Etableret i 1922
Fodboldklubber under DBU København
Linien

var en kunstner-sammenslutning af unge kunstnere, som eksisterede fra 1934 til 1939.

Gruppen udtrykte sig surrealistisk. De arrangerede i 1937 en udstilling med kunstnere fra udlandet, blandt andet Max Ernst, Paul Klee, Joan Miró og Jean Arp. Udstillingen blev ikke nogen succes, men en gruppe kunstnere havde fundet sammen, og hovedparten af dem dannede senere COBRA.

Medlemmer i :
 Carl-Henning Pedersen
 Richard Mortensen
 Henry Heerup
 Asger Jorn
 Egill Jacobsen
 Ejler Bille
 Sonja Ferlov Mancoba
 Vilhelm Bjerke Petersen

Etableret i 1934
Ophørt i 1939
Kunstnersammenslutninger fra Danmark
Staten (Platon)

Staten (græsk: πολιτεία, politeia; latin: res publica) er Platons længste og mest indflydelsesrige dialog og har form af en sokratisk dialog. I værket diskuterer Sokrates og hans samtalepartnere om en række filosofiske områder, bl.a. etik, metafysik (ontologi), epistemologi og politisk filosofi. Den første bog dateres af mange til et tidligere tidspunkt end resten af værket. Sandsynligvis forelå værket som en helhed mellem 377 og 370 f.Kr.

Oversigt 
Staten er bygget op som en sokratisk dialog med det formål at afdække betydningen af begrebet Retfærdighed. Sokrates udvikler først et retfærdighedsbegreb for en "polis", idet han argumenterer, at Retfærdighed i polis ligner Retfærdighed i det enkelte menneske. Da det er nemmere at se Retfærdigheden på et større plan, vil han først finde ud af, hvordan den retfærdige polis er indrettet, for derefter at overføre denne indretning på det enkelte menneske.

Struktur 
Staten er delt op i 10 bøger. Første bog tjener som en slags indledning, hvori Sokrates mødes med tre forskellige syn på Retfærdighed, og afviser dem alle. Den egentlige filosofiske udredning finder sted i de efterfølgende ni bøger. Her udvikler Sokrates sit eget retfærdighedsbegreb, ansporet af Glaukon og Adeimantos, to af Platons brødre.

Sokrates' Retfærdighedsbegreb 
Sokrates opdeler mennesket i tre dele: maven, brystet og hovedet. Hver af disse tilskriver han en del af menneskets tankeliv, samt en dyd, der bør styre disse tanker.
 Til maven hører de lave følelser – sult, begær, dovenskab, m.v. – Sokrates sammenligner den med et mangehovedet uhyre. Dens dyd er Sofrosyne, der tilnærmelsesvis kan oversættes med mådehold.
 Til brystet hører "de høje følelser" – harme, aggressivitet, m.v. Dens dyd er Andreia, mandshjerte/mod.
 Til hovedet hører fornuften. Dens dyd er Sofia, visdommen.
Et menneske er retfærdigt, når hver enkelt del er styret af sin dyd, og når maven er holdt i skak af brystet, der vejledes af hovedet.
Tilsvarende opdeler Sokrates Polis i tre grupper mennesker, der hver svarer til en af menneskets dele:
 Håndværkerne/ de almindelige borgere. Disse svarer til maven. De skal bruge deres hænder, og overlade byens forsvar og ledelse til de højere klasser – dette er deres Sofrosyne.
 Vogterne. Disse svarer til brystet. Vogterne udvælges når de er børn og opdrages til at være vogtere. De er byens soldater. De skal udvise både Sofrosyne og Andreia
 Filosofferne. Disse svarer til hovedet. De bedste vogtere kan, når de er blevet gamle nok, blive filosoffer. Filosofferne er byens egentlige regenter. De skal udvise både Sofrosyne, Andreia og Sofia.

Litteratur 
 Carsten Høeg og Hans Ræder: Platons Skrifter (1954) C.A. Reitzels forlag (bind IV og V; bog 1-4. & 5-10.)

Eksterne henvisninger 
 Staten på Project Gutenberg, oversat af Benjamin Jowett. 

Filosofiske skrifter
Nordre Birks Boldspil-Union

Nordre Birks Boldspil-Union (NBBU) var en lokal københavnsk fodboldunion, som blev stiftet den 2. marts 1913 af 6 fodboldklubber – blandt andet Taarbæk IF. Ingen kilder nævner umiddelbart, hvorvidt unionen blev opløst eller fusioneret ind i Sjællands Boldspil-Union.

I 1916 indgik unionen i et udvidet turneringssamarbejde, kaldet Københavns Forstadsklubbers Boldspil Union (K.F.B.U.), ved en sammenslutning af en række øvrige unioner fra de andre københavnske forstæder udenfor Københavns Boldspil-Union – Amager Boldspil-Union, Nørrebros Fodbold Union og Valby Boldspil Union.

Kilder 
 L. Hartoft, Gentofte og Edvard Yde, Taarbæk (1938). Nordre Birks Boldspil-Union 1913 2. Marts 1938.

Fodboldorganisationer
Krypton (flertydig)

Krypton har flere betydninger:

 Krypton – grundstof nr. 36.
 Krypton (planet) – Supermans hjemplanet.
 Kryptonit – et fragment fra Krypton (planet).